Τιμές αναφοράς τις αερόβιας ικανότητας σε υγιή άρρενα ελληνικό πληθυσμό
Creators: name: Κελεσίδης, Δημήτριος Γεωργίου
Publisher: name: Aristotle University of Thessaloniki
Year: 2021
Subjects: Τιμές αναφοράς
Αερόβια ικανότητα
Υγιείς άνδρες
Reference values
Aerobic capacity
Healthy men

description: Σκοπός της παρούσας μελέτης ήταν να προσδιοριστούν τιμές αναφοράς (νόρμες) της αερόβιας ικανότητας που θα αφορούν τον υγιή άρρενα ελληνικό πληθυσμό, μέσω της συλλογής και επεξεργασίας δεδομένων από τις μετρήσεις στα εργοσπιρόμετρα και δαπεδοεργόμετρα του Εργαστηρίου Αξιολόγησης της Βιολογικής Απόδοσης του Ανθρώπου του Τ.Ε.Φ.Α.Α. Θεσσαλονίκης. Συλλέξαμε μετρήσεις 1.454 υγιών ανδρών ηλικίας 9,9 – 59,7 ετών, οι περισσότεροι εκ των οποίων είχαν κάποιο αθλητικό υπόβαθρο, είτε σε ερασιτεχνικό είτε σε επαγγελματικό επίπεδο. Επιπλέον, εξετάσαμε τη συσχέτιση της μέγιστης πρόσληψης οξυγόνου (VO2max), της μέγιστης καρδιακής συχνότητας (HRmax) και του μέγιστου λόγου αναπνευστικής ανταλλαγής (RER) με την ηλικία. Τα δεδομένα των μετρήσεων προήλθαν από μια ποικιλία πρωτοκόλλων άσκησης σταδιακά αυξανόμενης έντασης μέχρι την εξάντληση, ανάλογα με τα χαρακτηριστικά των εξεταζόμενων. Από τα αποτελέσματα συμπεράναμε ότι η διακύμανση της ηλικίας εξηγεί το 18% της διακύμανσης της VO2max (με αρνητική συσχέτιση), το 3% της διακύμανσης της HRmax (με επίσης αρνητική συσχέτιση) και το 7% της διακύμανσης του RER (με θετική συσχέτιση). Δημιουργήθηκαν νόρμες τόσο για τις ηλικιακές ομάδες 10-19, 20-29 και 30-39, όπου υπήρχε μεγάλο μέγεθος δείγματος, όσο και για τις ηλικιακές ομάδες 40-49 και 50-59, όπου λόγω του μικρού μεγέθους δείγματος οι νόρμες είναι κατά προσέγγιση. Τέλος, η σύγκριση των αποτελεσμάτων μας με την υπάρχουσα βιβλιογραφία έδειξε αξιοσημείωτες διαφορές από πληθυσμό σε πληθυσμό.
description: The purpose of the present study was to identify reference values (norms) of aerobic capacity regarding Greek healthy males through the collection and processing of measurements from the ergospirometric devices and treadmills of the Laboratory of Evaluation of Human Biological Performance, School of Physical Education and Sport Science at Thessaloniki, Aristotle University of Thessaloniki, Greece. We collected data from 1,454 healthy males aged 9.9 – 59.7 years, most of whom had some sporting background at either amateur or professional level. In addition, we examined the correlation of maximum oxygen uptake (VO2max), maximum heart rate (HRmax) and maximum respiratory exchange ratio (RER) with age. Data derived from a variety of maximal graded exercise protocols to exhaustion, depending on the characteristics of the subjects. From the results we concluded that the variation of age explains 18% of the variation in VO2max (with negative correlation), 3% of the variation in HRmax (also with negative correlation) and 7% of the variation in RER (with positive correlation). Norms were created for the age groups 10-19, 20-29 and 30-39, where there was a large sample size, as well as for the age groups 40-49 and 50-59, where, due to the small sample size, the norms are tentative. Finally, the comparison of our results with the existing literature showed notable differences from population to population.